钦定古今图书集成/明伦汇编/宫闱典/第116卷 > 曹诱
## 钦定古今图书集成/明伦汇编/宫闱典/第116卷 > 曹诱

按《宋史外戚传》：“‘佾子诱，字公善，以荫至左藏库副使。
熙宁中，父佾以疾告入谢，神宗面授诱阁门通事舍
人。元祐中，以东上阁门使为真定府定州路兵马钤
辖，迁文州刺史。使契丹，至其宫门，馆客者下马邀诱
同入，诱曰：‘北朝使至’。及朝堂门，两朝积好久，无妄生
事’。卒乘马入。使还，为枢密副都承旨。徽宗时，进都承”
旨，历庆州团练、恩州防御、晋州观察使，保庆军留后。
大观中，进安德军节度使、醴泉观使。与兄评同日拜，
立“双节堂”于家，戚里荣之。性谨密，习熟典故。卒，年六
十五，赠开府仪同三司，谥曰忠定。